શ્રી સ્વામિનારાયણ ભગવાને પોતે પણ સ્વમુખ વાણી જે વચનામૃત્ત ગ્રંથ તેના વડતાલ પ્રકરણના ૧૮માં વચનામૃતમાં કહ્યું છે કે, મુમુક્ષુઓએ પોતાના સંપ્રદાયના શાસ્ત્રો જાણવા જોઈએ કારણ કે તેણે કરીને જ વિવેક બુદ્ધિ તથા ભક્તિ આવે છે, પરંતુ આજે દુઃખની વાત એ છે કે, આજના ઘણાં માનવીઓ ધર્મશાસ્ત્રોનું મોટું અને વિશાળ કાય કદ જોઈને જ ભડકી જાય છે અને તે શાસ્ત્રોને વાંચતા નથી અને હાથ સુદ્ધાં લગાડતા નથી, પરંતુ જો આપણે આપણી સંસ્કૃતિ અને સંસ્કારોને ટકાવી રાખવા હશે તો સમય કાઢીને શાસ્ત્રોનું પઠન અને પાઠન કરવું જ પડશે.